### Resume

Byrådet vedtog den 2/10-2019 en hensigtserklæring for Vejle Kommune om, at der pr. 1/7-2021 skulle være indført røgfri arbejdstid på alle kommunens arbejdspladser. I forbindelse med denne målsætning, blev det besluttet af HovedMED, at delpolitikken om røg skulle evalueres i henholdsvis foråret og efteråret 2021 for at afdække, hvor langt arbejdspladserne var med gennemførslen af målsætningen. Målsætningen blev understøttet af en intensivering af tilbuddene om rygestop.

### Sagsfremstilling

Koncern HR har på vegne af HovedMED gennemført en undersøgelse af hvor langt arbejdspladserne er i forhold til at implementere målsætningen om røgfri arbejdstid.

Undersøgelsen, som blev gennemført i foråret 2021 viste, at 47% af de arbejdspladser, der deltog i undersøgelsen, havde indført røgfri arbejdstid. I efteråret 2021 var tallet 70%, dog med en lavere besvarelsesprocent. Tallene viser, at mange arbejdspladser allerede nu har røgfri arbejdstid, men det efterlader samtidig en stor del af [adresse] arbejdspladser, som fortsat ikke har røgfri arbejdstid, bl.a afventer flere en beslutning om, at vi har røgfri arbejdstid.

Seneste opgørelse fra januar 2022 foretaget af Kræftens Bekæmpelse viser, at 69 kommuner allerede har indført røgfri arbejdstid, mens yderligere 2 kommuner er på vej i løbet af 2022. Vejle Kommune fremgår ikke af denne opgørelse.

Drøftelserne på HovedMED den 30. november 2021 viser, at flere arbejdspladser afventer, at der bliver truffet en overordnet beslutning om at indføre røgfri arbejdstid.

HovedMED anbefaler, at Byrådet beslutter at indføre røgfri arbejdstid i Vejle Kommune pr. 1. august 2022.

### Sagens videre forløb

Sagen skal behandles i Økonomiudvalget og byrådet.

### Klima og resiliensvurdering

Ingen bemærkninger.

### Deltager i behandlingen

HR-chef Mie Nielsen deltager under behandlingen

### Historik

Kommunaldirektøren indstiller, 31. januar 2022, pkt. 32:

at røgfri arbejdstid i Vejle Kommune er gældende pr. 1/8-2022.

Beslutning fra Økonomiudvalget, 31. januar 2022, pkt. 32:

Anbefales.

Morten Overgaard, Carl Jensen og Herdis Mogensen tog forbehold for deres stillingtagen til byrådets behandling af sagen.

Adam Andreasen deltog ikke i punktets behandling.

### Beslutning

Byrådet besluttede at sende sagen tilbage til Økonomiudvalget.

Fraværende Leif Overgaard. I stedet mødte Ken Bach.